Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 768

f) a 4.F sorszám alá tartozó UN 1001 oldott acetilénnél a töltési nyomás 15 ˚C-on a nyomáskiegyenlítődés után nem haladhatja meg azt az értéket, amit a porózus anyagra az illetékes hatóság meghatározott [lásd a 2.2.2.5.1. h) bekezdést]. Az oldószer és a betöltött acetilén mennyiségének is meg kell felelnie az engedélyben meghatározott értékeknek. Megjegyzés: Az egyes gázokhoz használt, 2.2.2.3 pont szerinti tartályok próbanyomását, töltési fokát és űrtartalmának korlátozását, valamint a 200 ppm alatti LC50 értékkel bíró mérgező gázokra vonatkozó korlátozásokat a 2. táblázat tartalmazza. 2.2.2.4 Egybecsomagolás 2.2.2.4.1 A 2 osztály anyagai és tárgyai közös külső csomagolásba helyezhetők, feltéve, hogy nem lépnek egymással veszélyes reakcióba (lásd az I. fejezet 1.7.3 pontját). 2.2.2.4.2 A 2 osztály anyagai és tárgyai a veszélyes áruk fuvarozási szabályzata (SZMGSZ 2. Melléklet) előírásainak hatálya alá nem tartozó anyagokkal és/vagy árukkal közös külső csomagolásba helyezhetők, feltéve, hogy nem lépnek egymással veszélyes reakcióba (lásd az I. fejezet 1.7.3 pontját). 2.2.2.4.3 A 2 osztály anyagai és tárgyai a 2.5 Függelék 3.1.9 pontja szerinti kombinált csomagolásba egybecsomagolhatók a többi osztály anyagaival és tárgyaival, amennyiben az egybecsomagolás azon osztályok anyagaira és tárgyaira is megengedett, feltéve, hogy nem lépnek egymással veszélyes reakcióba. (lásd az I. fejezet 1.7.3 pontját). A csomagolásra vonatkozóan a 2.2 pont szerinti általános előírásokat be kell tartani. 2.2.2.4.4 Fa- vagy papírlemez láda használata esetén egy küldeménydarab tömege nem haladhatja meg a 100 kg-ot. 2002/105/II. szám 2.2.2.5 Feliratok és veszélyességi bárcák a küldeménydarabokon (lásd a 2.9 Függeléket) Feliratok 2.2.2.5.1 A 2.2.2.2.1 pont szerinti újratölthető tartályokon a következőket kell jól olvashatóan és maradandóan feltüntetni:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes